Pilota for Freedom: jornada solidària amb la pilota com a instrument d'inclusió - À Punt\nPilota for Freedom: jornada solidària amb la pilota com a instrument d'inclusió\nSerà el dissabte 19 al trinquet de Borbotó, gràcies a la col·laboració de la Federació i Goals for Freedom\nResponsables de la Federació de Pilota Valenciana, de la Diputació i de Goals for Freedom / PdlF\n09 de gener 2019 - 19:50\nLa Federació de Pilota Valenciana i l'ONG Goals for Freedom s'han unit en un projecte per tal d'aconseguir la igualtat social a través de la pilota, que es coneix com a Pilota for Freedom.\nDe moment, el projecte se centra en una jornada solidària, que serà el pròxim dissabte, dia 19, al trinquet de Borbotó (València), i que començarà a les 10:00 hores "amb diversos tallers: el primer, de com posar-se els guants i preparar-se les mans per a després fer calfament i jugar unes partides de raspall, de one wall i de frontó", ha dit Ana Belén Giner, vicepresidenta de la Federació i actual millor jugadora europea de pilota.\nPerò, en la presentació al trinquet de Borbotó, la diputada d'Esports, Isabel García, no descarta ampliar "aquest assaig a una col·laboració major, qui sap si en terres d'Uganda, i dur la pilota valenciana a Àfrica".\nA la jornada s'espera que assistisquen unes 60 dones de la Creu Roja Internacional i de l'ONG Goals for Freedom, cofundada per Patrícia Campos, que ha destacat que ella no va jugar mai a aquest esport tradicional però que ara "és el moment d'ensenyar a tots els components de Goals for Freedom (dones víctimes de violència de gènere, migrants, malalts mentals...) perquè no els passe com a mi, que no he pogut gaudir de la pilota durant molts anys".\nPatrícia Campos, cofundadora i cap visible de Goals for Freedom, a més de comentarista d'À Punt, treballa a Uganda des del 2015, per tal d'apoderar les dones a través del futbol. Una iniciativa que enguany s'ha expandit a València, on tres dies a la setmana es reuneixen dones amb risc d'exclusió social, per tal d'aconseguir la integració a través del futbol i que ara vol ampliar al món de la pilota, "i aconseguir el mateix: donar aquesta força a les dones amb qui tenim contacte cada dia... i qui sap si alguna jugadora passarà del futbol a la pilota i tenim en mans una futura campiona", afegeix la jove d'Onda. Tampoc descarta ampliar la iniciativa i dur a Àfrica la pràctica d'aquest esport tradicional valencià.\nDe moment, la Federació de Pilota Valenciana ha anunciat que patrocinarà l'ONG i ha posat a la venda unes polseres a fi que els beneficis els reben també en Goals for Freedom.


PSC i ERC lamenten que el Govern encarregui una auditoria financera externa i no a personal intern La República\nL’auditoria financera externa que el Govern ha anunciat aquest dimarts que encarregarà ha aixecat controvèrsia en el si del PSC i ERC. Les dues formacions han lamentat que aquest informe s’hagi anat a demanar fora del personal intern de la de la Generalitat ja que, d’aquesta manera, no s’estalvien recursos, sobretot en temps de crisi i per ser ‘coherents’ amb les mesures d’austeritat que el Govern vol impulsar. En canvi, ICV-EUiA ha considerat ‘correcte’ aquest encàrrec i el PPC ha rebut la notícia amb ‘satisfacció’ perquè considera que la gestió econòmica dels darrers anys ha estat ‘pèssima’. Les portaveus socialistes i republicanes, Laia Bonet i Anna Simó, han coincidit en declarar que la decisió d’Artur Mas vagi en contra de les tesis d’austeritat que preconitza el seu govern. Simó ha recordat també al cap de l’executiu català que el traspàs de poders ha estat ‘molt transparent i clar’ fet que, assegura, no va passar l’any 2003 quan Pasqual Maragall va agafar el relleu de Jordi Pujol.\nLa portaveu parlamentària del PSC, Laia Bonet, ha vist ‘coherent’ que el Govern hagi encarregat una auditoria financera, perquè era un compromís electoral. No obstant això, s’ha mostrat ‘sorpresa’ per la ‘manca de confiança’ en els òrgans interns i les funcions de la institució. Bonet ha considerat que ‘la caixa buida no deu ser tant o és menor’ ja que creu que ara pot gastar recursos en un encàrrec extern en canvi de fer-ho a ‘personal molt preparat de la casa i estalviant-se diners’. ‘O no està tan buida la caixa o hi ha desconfiança’, ha insistit.\nEn el mateix sentit ha coincidit la portaveu parlamentària d’ERC, Anna Simó, que ha destacat que el Govern té ‘tot el dret’ a demanar una auditoria, però ha criticat que ‘en un moment de crisi en què diuen que cal retallar recursos, no tinguin confiança en els propis efectius de la Generalitat i encarreguin una auditoria externa’. Tot i considerar ‘legítima’ l’auditoria, Simó ha defensat que el traspàs del tripartit al nou govern de Mas ha estat ‘molt transparent, molt clar i molt treballat’, ‘cosa que el 2003 no va ser així’, ha assegurat. Per a Simó, el govern de Mas té ‘dues bares de mesurar’ quan es programen despeses, ja que d’una banda es gasta en una auditoria externa i d’altra banda ‘es faran retallades en altres despeses, com s’anirà veient en les properes setmanes’.\nEn canvi, el portaveu del PP al Parlament, Enric Millo, ha vist amb satisfacció que el Govern encarregui aquesta auditoria. ‘Tot el que siguin mesures encaminades a la transparència, les celebrem i les aplaudim’, ha dit. Per als populars, és important fer aquest estudi econòmic, atès que ‘la gestió econòmica el 2010 i els tres anys anteriors ha estat pèssima’.\nICV-EUiA no li ha donat més importància. La portaveu parlamentària, Dolors Camats, ha mostrat ‘tranquil·litat’ al voltant d’aquest informe sobre els comptes de la Generalitat i ha considerat ‘dins de la normalitat’ que es faci de manera externa. L’ecosocialista ha contraposat aquesta ‘normalitat’ al que ‘va passar’ quan CiU va abandonar el Govern el 2003.


A presó de l'home que es va escapar d'un vehicle policial la setmana passada a Lleida - Teleponent\nInici Tribunals A presó de l’home que es va escapar d’un vehicle policial la...\nA presó de l’home que es va escapar d’un vehicle policial la setmana passada a Lleida\nEls Mossos, que el van detenir divendres, el relacionen amb sis robatoris amb força i amb cinc robatoris de vehicles\nEl jutge de guàrdia de Lleida ha ordenat aquest dilluns l’ingrés a presó de l’home que la matinada de dijous es va escapar trencant el vidre del vehicle policial mentre era traslladat pels Mossos d’Esquadra, després d’haver estat detingut per un robatori amb força en un bar de l’avinguda de les Garrigues de Lleida.\nDesprés d’hores de recerca, la policia el va localitzar divendres a la nit en un bar del barri de la Mariola de la capital del Segrià. Els Mossos van detenir l’home, de 39 anys i veí d’Alcarràs (Segrià), com a presumpte autor de sis robatoris amb força comesos les darreres setmanes a Ponent i cinc robatoris de vehicles, dos d’ells en grau de temptativa. Aquest dilluns ha passat a disposició judicial i el jutge ha dictat el seu ingrés a presó.\nEls Mossos d’Esquadra van detenir divendres a la nit l’home que la matinada de dijous s’havia escapat d’un cotxe patrulla a Lleida després de trencar el vidre del vehicle amb el cap quan era traslladat pels Mossos, que poc abans l’havien arrestat per robar en un bar de l’avinguda de les Garrigues de la capital del Segrià.\nLa policia va recuperar a l’edifici del domicili del detingut la caixa enregistradora que havia sostret a l’establiment.\nA més del robatori en el bar, els Mossos relacionen l’home amb una sèrie de robatoris amb força que havien tingut lloc des de mitjans de febrer en diverses poblacions de les comarques de Lleida. En la majoria d’ells, el detingut, ja a presó, encastava vehicles robats contra les botigues per poder-hi entrar.\nLa tarda del 21 de febrer els Mossos van rebre diverses alertes per incidents ocorreguts a la població de Guissona (Segarra). En concret, es van produir dues temptatives de robatori amb intimidació al voltant del carrer dels Llacs de localitat. En ambdós casos un home va amenaçar les persones amb una pistola amb la intenció de sostreure’ls el vehicle tot i que, finalment, no ho va aconseguir.\nEls investigadors van esbrinar que el vehicle sostret l’havien utilitzat en tres temptatives de robatori per encastament ocorreguts aquella mateixa nit en un restaurant dels Alamús, una perruqueria d’Alcarràs i en una joieria de l’Avinguda de les Garrigues de Lleida.\nEn els tres casos, va causar danys en els establiments però l’assaltant no van aconseguir consumar els robatoris.\nPosteriorment, la matinada del 24 de febrer va tenir lloc un robatori amb força en un taller de vehicles de l’avinguda Rovira Roure de Lleida. El lladre es va emportar un tot terreny de l’interior, amb el què posteriorment hauria realitzat dos encastaments en una perruqueria i en un bar de la població d’Alcarràs (Segrià).\nL’home va aconseguir entrar a l’interior dels establiments per sostreure diferents objectes. El vehicle va aparèixer molt malmès estacionat a l’avinguda Onze de Setembre de la capital del Segrià. (acn)\nArticle anteriorAlpicat celebrarà la festa de la matança del porc el diumenge 15 de març\nArticle següentMollerussa promou dos nous polígons per la demanda de sòl industrial


Descoberta una proteïna que dificulta deixar de fumar i en facilita les recaigudes\nFins ara podíem pensar que els que no deixen de fumar ho fan per vici, perquè no s'hi esforcen prou ni hi posen voluntat. Però ara un estudi científic de la Pompeu Fabra demostra que no és ben bé així i que hi ha una raó més poderosa, una proteïna que es diu hipocretina, que fa molt difícil controlar-ne l'addicció i que facilita molt les recaigudes.\n10/02/2010 - 14.17 Actualitzat 02/01/2011 - 16.50\nL'estudi del cervell d'uns ratolins als quals s'ha administrat nicotina ha servit com a patró per identificar les substàncies que intervenen en les recaigudes dels fumadors. Aquestes substàncies són les hipocretines, que es troben a les neurones del cervell i que recentment s'havien relacionat amb els mecanismes de recompensa i també amb l'addicció.\nL'estudi ha demostrat que aquestes substàncies provoquen l'ansietat i la recaiguda dels exfumadors, bàsicament quan es té estrès, es torna a provar una cigarreta, o es recuperen hàbits socials que es tenen relacionats amb el tabac.\nAra, l'objectiu és trobar un medicament que bloquegi aquest procés. Fernando Berrendero, coautor de l'estudi, ha considerat que la descoberta "és un factor important per evitar les recaigudes en el consum de tabac". Segons l'investigador, a partir d'ara s'haurà d'explorar si a través de bloquejar aquest procés es poden bloquejar també les recaigudes.\nViciosos no, malalts\nEl fet és que aquest descobriment podria canviar la imatge social que fins ara s'ha tingut dels fumadors. Segons Rafael Maldonado, catedràtic de farmacologia de la Universitat Pompeu Fabra, "aquesta troballa clarifica que el fumador no és un viciós, sinó un subjecte que té una malaltia, unes modificacions clares en el cervell que li dificulten que deixi de fumar".\nEl treball que han fet conjuntament aquest equip de la UPF i un altre de nord-americà es publica aquest dimecres a la revista "Journal of Neuroscience".\nL'interès que genera tot el que fa referència al tabaquisme és molt gran, perquè és un dels hàbits de consum més addictius. A Catalunya, el nombre de fumadors retrocediex; tot i això, ara mateix fumen gairebé el 30% dels catalans.\nLluita contra les addiccions


Matí complicat a servei de Rodalies al Maresme | Ràdio Calella Televisió\nMatí complicat a les línies de Renfe R1 i RG1 que passen pel Maresme. Un atropellament molt a prop de l’estació de Mataró ha interromput durant gairebé dues hores el servei a dues vies entre Arenys de Mar i Mataró, provocant retards considerables.\nSegons informa Renfe, a les 11:40h s’ha restablert la circulació per les dues vies al tram Mataró-Arenys, un cop s’ha aixecat el cadàver de la persona atropellada. Aquesta incidència ha provocat retards de 30 minuts a la línia R1 i RG1 als pas pel tram afectat. Progressivament s’aniran recuperant freqüències i horaris habituals.\nA les 10 del matí la circulació s’ha hagut d’interrompre entre aquestes estacions a causa de l’atropellament d’una persona. Per facilitar mobilitat dels viatgers, Renfe ha establert un servei alternatiu per carretera. A més, entre les 11:15 i les 11:40 s’ha circulat per via única.\nSegüent El consistori proposa ampliar l’oferta del Mercat Municipal per cobrir les parades buides\nAnterior L’ADF avisa que el risc d’incendi és tant alt ara com a l’estiu


La recollida selectiva porta a porta - Ecologistes en Acció de Catalunya\nInici > Àrees de treball > Residus > La recollida selectiva porta a porta\n1.- Definició i antecedents:\nS’entén per recollida selectiva porta a porta el model de recollida selectiva dels residus municipals que es fonamenta en el fet que els posseïdors dels residus efectuen la segregació de les diverses fraccions de llurs residus en origen, però en lloc de dipositar-les en uns contenidors que de forma permanent romanen a la via pública, les diverses fraccions són recollides directament en el punt d’origen d’acord amb un calendari preestablert.\nÉs un sistema molt implantat a Itàlia, que té uns cànons d’abocament i de incineració molts alts i degut a aquest impost és van espabilar per muntar un sistema eficient i amb una alta recollida selectiva neta. L’any 2009 és va començar a implantar a la ciutat de Roma. A catalunya ara ha fet 10 anys és va implantar a Tiana que tenen el 90% de recollida selectiva, al cap de poc temps també és va implantar a la Mancomunitat La Plana (Tona, Balenyà...) a l’any 2010 hi ha 300 municipis de Catalunya que tenen implantat aquest sistema.\nComença amb una campanya d’educació ambiental amb una reunió pels diferents barris de la població, lliurament porta per porta d’un cubell de 6,5L, 50 bosses compostables i 1 díptic explicatiu per a tota la població, distribució de contenidors als grans productors i edificis i finalment reunions explicatives i lliurament material en edificis plurifamiliars. El material necessari són cubells, bosses i fundes compostables, sacs transparents i contenidors grans productors i edificis.\nEls veïns i veïnes treuen els cubells i contenidors a la porta entre les 20 i 22 hores. El camió comença a recollir a partir d’aquesta hora. Els dilluns i divendres el material inorgànic reciclable, els dimarts, dijous i dissabtes la matèria orgànica i els dimecres el material de rebuig.\nTambé hi ha unes àrees de suport per emergències distribuïdes pel municipi amb un contenidor per cada fracció.\nCubells de 6,50 i 30 litres, bosses compostables per a les restes de menjar, sacs transparents per posar els envasos, paper i materials no reciclables i contenidors grans per edificis i grans productors, cal esmentar que la recollida és pot fer en camions petits que naturlament tenen un cost més limitat.\n4 Per aprofondir\nUs recomanem la pàgina web de l’Associació de Municipis Catalans per a la recollida Porta a Porta. http://www.portaaporta.cat/ca/index.php\nÉs un sistema que en un principi resulta més car que no pas el sistema de contenidors al carrer però a la llarga surt rentable per la neteja que hi ha al municipi i per els retorns del cànons als municipis que fan una alta recollida selectiva.


CiU i ERC signen un acord per governar l'Ajuntament de Tremp\nAquest acord suposa el relleu de Víctor Orrit després de 20 anys com a alcalde\nARA ANDORRA Andorra la Vella 09/06/2015 14:30\n651x366 Joan Ubach i M.Pilar Cases / ERC Joan Ubach i M.Pilar Cases / ERC\nJoan Ubach, candidat de CiU a l’alcaldia de Tremp, i M. Pilar Cases, candidata d’ERC, han signat aquest dimarts un acord per governar el consistori trempolí, amb l’aval de les federacions comarcals dels dos partits i de 8 dels 13 regidors de l’Ajuntament de Tremp, sense descartar que durant l’estiu es pugui incorporar algun regidor del grup socialista.\nEn un comunicat assenyalen que aquest acord per a la legislatura 2015-2019 sorgeix, per una banda, de "la necessitat de renovació i de canvi a l’Ajuntament de Tremp que emana dels resultats de les eleccions municipals" i per una altra de la voluntat de bastir un acord dels Ajuntaments i el Consell Comarcal que reforci el paper exterior de la comarca.\nEl document signat té com a objectiu "aconseguir una ciutat i una comarca on les persones puguin viure-hi millor, vol impulsar la transparència, facilitar l’accés dels ciutadans i ciutadanes a les institucions així com implicar l’Ajuntament de Tremp en el procés nacional que viu el país".\nL'acord incorpora la creació de diferents consells de participació ciutadana (esports, cultura, infància, etc), la incorporació de Tremp a Jussactiu o la retirada de diferents accions judicials interposades per l’actual alcalde, que es consideren innecessàries i d’elevat cost per a l’Ajuntament.\nLa revisió de l’empresa de gestió de l’aigua i el preu que paguen els veïns, la continuació de les accions de promoció econòmica en l’àmbit agroalimentari o geològic, la revisió del Pla Urbanístic per fer-lo més proper a les persones o l’impuls de noves accions de caire empresarial són altres dels punts que s’impulsaran.\nTant Joan Ubach com Pilar Cases, han volgut fer constar l’agraïment a Víctor Orrit per la feina feta a l’Ajuntament de Tremp durant els darrers 32 anys, 20 dels quals com alcalde.


L'aliança xiïta s'imposa en els comicis de l'Iraq amb el 48 per cent dels vots\nLa poca participació sunnita fa que els seus candidats tenguin pocs escons a l'Assemblea\nLa Comissió Electoral iraquiana va anunciar ahir la victòria de la llista xiïta en les eleccions del 30 de gener amb el 48,1 per cent dels vots, molt per davant de la llista kurda, en segona posició amb el 25,7 per cent de les paperetes, i de la llista liderada pel primer ministre sortint, Iyad Alaui, que només va obtenir un 13,8 per cent. L'índex de participació va ascendir a un 58 per cent.\nLes dades oficials finals van venir a confirmar d'aquesta manera l'esperat triomf de l'aliança xiïta en els comicis a l'Assemblea Nacional celebrats el passat 30 de gener, amb més de quatre milions de vots. L'aliança kurda, amb 2,175 milions, i la llista d'Alaui, amb 1,168 milions, van completar el trio de vencedors.\nLa Comissió Electoral va afegir que un total de 8.456.266 vots es van repartir entre les 111 llistes de candidats. Més de 94.000 van ser declarats invàlids. Els resultats posen de manifest que els xiïtes hauran de formar aliances dins de l'Assemblea Nacional per treure endavant els seus projectes i nomenar tant un president com un primer ministre. El president i dos vicepresidents han de ser elegits per una majoria de dos terços.\nMalgrat tot, es tracta d'una gran victòria del col·lectiu xiïta, que és majoria a Iraq però que va viure oprimit durant el règim de Saddam Hussein; de fet, no assolia el poder des de l'establiment del modern Estat iraquià, després de la Primera Guerra Mundial.\nPoc abans de l'anunci dels resultats, el líder de l'Aliança Unida Iraquiana (AUI), Abdul-Aziz Al-Hakim, havia predit que la seva formació aconseguiria entorn d'un 60 per cent dels sufragis.\nLes xifres també revelen que molts àrabs sunnites es van quedar a casa seva el dia de les eleccions. Així, per exemple, només es van registrar 17.893 paperetes -el 2 per cent del cens- per als comicis a l'Assemblea Nacional a la província d'Anbar, un feu de la insurrecció musulmana sunnita.\nMentrestant, a Mossul, només un 17 per cent dels ciutadans amb dret a vot va acudir a les urnes per a les eleccions a l'Assemblea Nacional.


Formentera rebutja les condicions econòmiques del Govern Balear per al traspàs de la promoció turística\nPremsa Hemeroteca Turisme Formentera rebutja les condicions econòmiques del Govern Balear per al traspàs de la promoció turística\nDijous, 19 de Març de 2015 19:53\nLa darrera reunió de la comissió mixta per a la transferència de la competència de la promoció turística ha acabat aquest matí a Mallorca amb una única illa, Eivissa, partidària de començar a exercir les noves funcions de promoció turística.\nFormentera i Menorca no han acceptat la proposta del Govern Balear i Mallorca i Eivissa sí, tot i que en el cas de Mallorca, és un sí sense cap intenció d'exercir aquestes funcions, ja que des d'un principi aquesta illa ha manifestat que és partidària que l'Agència de Turisme de les Illes Balears (ATB) segueixi responsabilitzant-se de la promoció.\nAlejandra Ferrer, consellera de Turisme de Formentera, que ha assistit en persona a aquesta reunió, ha manifestat al final de la mateixa la seva “decepció per com el Govern Balear ha portat tot aquest procés. Estic decebuda amb el Govern Balear perquè fins l'últim moment hem esperat un poc de flexibilitat, de negociació, de moviment polític que permetés a Formentera, que vol aquesta competència, posar-se d'acord amb el Govern, però no han mogut una coma”.\nAlejandra Ferrer ha explicat que “Formentera és potser l'illa més diferent de totes les Balears i la que més necessitat té de sortir de l'ATB, que bàsicament es dedica a vendre Mallorca, però hem d'actuar amb responsabilitat i aquestes ganes no ens podien fer perdre el cap i acceptar un finançament injust i escàs, que no poden acceptar ni a Menorca, del mateix color polític que el Govern Balear. El resultat final és un gran fracàs d'aquest Govern Balear”.\nFerrer ha assegurat que “des del Patronat de Turisme i des del Consell s'ha actuat de forma positiva en tot el procés, fent al·legacions als textos, propostes alternatives i sol·licitant reunions. Tampoc donem el tema per mort. Formentera continuarà un finançament just i suficient per tenir promoció pròpia”.


Preparació ACTIC. ACTIC\nPreparació ACTIC (preparacioactic.cat) és una oferta d’aprenentatge electrònic basada en els continguts de l’ACTIC.\nUn cop ens haguem enregistrat al seu web podrem accedir a una prova de nivell gratuïta basada en el nivell 1, posteriorment tindrem accés als cursos de formació que ofereixen amb o sense tutoria, en funció de la modalitat escollida. El material de nivell 1 sense exercicis i sense tutoria és gratuït.\nPer obtenir més informació accediu al web de Preparació ACTIC.\nPreparació ACTIC a EMFO de preparacioactic.cat.


adepap – ADEPAP\nQuant a adepap\nMeanwhile lets just say that we are proud adepap contributed a whooping 1117 entries.\nEntrades per adepap\nin DOCUMENTACIÓ TÈCNICA /by adepap\nin ESDEVENIMENTS PASSATS, SOCI /by adepap\nLa jornada tècnica sobre la Vespa Velutina, organitzada per ADEPAP amb la col·laboració de Biotrends, va tenir lloc el passat 20 de desembre al matí. Hi van intervenir el cap de Servei de Fauna i Flora de la Generalitat de Catalunya, Ricard Casanovas; Miguel Ángel Rodríguez Ramos, de Veto-Pharma Ibérica; Sílvia Elvira Teuler, de Biotrends; […]\nEl curs SEAG 0110 de nivell II, organitzat per ADEPAP, que es realitzarà de forma telemàtica entre setmana i presencial a Escola Empresa de Salesians de Sarrià els dissabtes, disposarà de 18 places. Les inscripcions s’obriran del 10 al 14 de gener només per a membres d’ADEPAP. A partir del 17 de gener, s’obriran també […]\nEl mes de gener ADEPAP va engegar un seguit d’entrevistes als membres de l’associació, que s’aniran publicant per ordre d’antiguitat d’alta; tot deixant per al final els membres de la junta directiva. Entrevistem José Ramón Estrada, director tècnic i administrador únic de SEDESA Quin tipus de serveis ofereix la vostra empresa? Som una empresa de […]\nLa propera Assemblea General Ordinària (AGO) d’ADEPAP, que patrocinarà Killgerm, tindrà lloc presencialment el dia 11 de febrer de 2022 al matí al Castell de Rocamora (Montferri), si la situació epidemiològica ho permet. Després de la celebració de l’AGO, el Dia Patronal i la xerrada tècnica, acabarem la jornada amb la tradicional calçotada perquè els […]\nLa panerola, i especialment la Blatella germànica, es la plaga per excel·lència als llocs on es manipulen aliments, ja siguin bars, restaurants, hotels o habitatges. I com no, les cuines són el seu lloc preferit. A diferència d’altres paneroles, com la Periplaneta americana o la Blatta orientalis, més presents a les clavegueres, la panerola alemanya […]\nEls infants són més vulnerables que els adults als tòxics per la seva major exposició i susceptibilitat biològica. Respiren més aire, beuen més aigua i mengen més aliments per quilo de pes que els adults. Cal tenir present que els seus òrgans immadurs estan en desenvolupament i això dificulta la metabolització i excreció dels contaminants. […]\n27/10/2021 NOUS CONCURSOS DE CONTROL DE PLAGUES\nin CONCURSOS /by adepap\n26/10/2021 NOUS CONCURSOS DE CONTROL DE PLAGUES


Els museus catalans augmenten el seu nombre de visitants\nEls museus catalans van superar els 25 milions de visitants el 2018\nEls museus i col·leccions catalanes van rebre 25.823.767 visitants durant l'any passat, cosa que representa un 7,3% més que l'any anterior, segons ha destacat la consellera de Cultura de la Generalitat, Mariàngela Vilallonga, aquest dimecres en una atenció als mitjans.\nEls Museus Dalí perden un 7,5% de visitants en 2018\nEl Museu Picasso consolida el milió de visitants\nLes dades aportades amb motiu de la celebració del Dia Internacional dels Museus aquest dissabte, en què se celebrarà la tradicional Nit dels Museus, són una bona notícia, com l'ha qualificat la consellera, acompanyada de la directora general de Patrimoni Cultural, Elsa Ibar.\nL'efemèride que es porta celebrant a la capital catalana des de 2005 i que ara arriba al conjunt del territori català es desenvoluparà aquest any sota el títol d''El futur de la tradició' i comptarà amb 300 activitats en el cas dels museus de la Generalitat.\nEn total, a Catalunya hi ha 114 museus registrats, un més aquest any amb la incorporació del Museu de Sant Cugat, i hi 379 col·leccions obertes al públic, aconseguint els 626 equipaments museístics en el conjunt del territori.\nVilallonga ha celebrat que els indicadors de 2018 són "molt bons", i ha confiat que després de la campanya electoral puguin parlar del treball de Govern sobre el Pla català de museus, projectat fins a 2030.\nTambé ha destacat que la política d'adquisicions ha crescut un 25% amb 35.113 béns comprats, i els usuaris digitals s'han duplicat arribant als 17.716.304 usuaris web i 29.503.044 sessions iniciades en pàgines d'equipaments museístics.\nMITJANA DE VISITANTS PER CENTRE MUSEÍSTIC\nA Catalunya, la mitjana d'habitants per centre museístic és de 15.416; en 24 comarques estan per sobre de la mitjana catalana d'habitants per museu registrat i 32 comarques pel que fa a les col·leccions.\nLa zona en què s'ha registrat un augment més gran de visitants és la de l'Alt Pirineu i Aran amb 140.917 --16,37% més--, mentre que a Barcelona el creixement ha estat del 8,45%, amb 21.011.901, ia la Catalunya central ha estat del 9,47%, assolint 438.001 visitants.\nL'Armada estudia com neutralitzar la bomba de la Barceloneta\nEmpat sense gols entre l'Alabès i el RCD Espanyol\nMalestar a Ciutadans pel silenci de Rivera davant la crisi de l'Open Arms\nL'alcalde de Viladecans contracta al germà del diputat José Zaragoza\nLes vagues de vigilants i Iberia no aconsegueixen aturar l'aeroport...\nMalestar a Ciutadans pel silenci de Rivera davant la crisi de...\nPedro Sánchez reprèn aquest dilluns les reunions amb col·lectius...\nBonvehí acusa ERC d'aparcar l'independentisme


Un de bat: de maig 2012\nHuí és el meu cumpleanys*, les huelles digitals*, posa la taula*, Té moltes enfermetats*, ... Sí, vosaltres us rieu, però més d'un segur que no sabeu com es diu "en bon valencià" més d'una d'aquestes expressions. Aquesta mena "barbaritats" són barbarismes\nBarbarismes són els mots d'una altra llengua que són usats en lloc dels mots que la llengua pròpia ja té per designar els mateixos conceptes. I cal diferenciar-los dels manlleus, que són mots que passen d'una llengua a una altra i s'integren en la llengua que els rep perquè aquesta no té cap mot propi per designar un determinat concepte(càmping).\nPer practicar una mica, féu un encreuat de barbarismes des de la Pobla del Duc i aquest exercici de Manuel Sifre\npalma (de la mà)\nté mala pota\npedaç (de ceràmica)\nlliurar (deixar lliure)\nregistrar (buscar, investigar)\nO podeu fer una passejada per boncatalà.com i mirar quants n'endevineu.\nHui és el meu aniversari , Les empremtes digitals, Para taula, Té moltes malalties (més al blog de recursos de Toni Teruel)\nPer acabar, ací trobareu el recull de Barbarismes del SALT.\nPublicado por Anna Gascon en 23:58 10 comentarios\nDictat de hui. Ací teniu el dictat de hui, tret de l'àrea de normalització lingüística de la DV. Us servirà per anar preparant-vos l'examen de la Junta Qualificadora\n"La travessa és un vell camí romà que puja des del poble fins a la coronació del coll; és aquell un pintoresc indret, però resulta un poc trist i solitari. Per aquell camí de ferradura és per on pujava, una vesprada de tardor, un homenet animós, esvelt, amb una bufanda al coll perquè feia fred. Tenia una quarantena d'anys i devia el malnom al seu nas prominent, que li donava molta personalitat. Bon home també ho era, de veritat; però tenia molt arrelats dos vicis: el primer, una desgavellada passió per la cacera; l'altre, que bevia vi immoderadament. Sobretot els dissabtes."\n(El dimoni fumador, d'Enric Valor)\nPodeu escoltar-lo per tornar a fer si HI cliqueu.\nPublicado por Anna Gascon en 11:53 0 comentarios\nEtiquetas: dictat, JQV, llengua\nPublicado por Anna Gascon en 12:17 2 comentarios\nQuan es tracta de decidir quina és la paraula que més ens agrada d'una llengua entren en marxa diversos mecanismes. El so, el significat, l'ús, l'experiència personal... Així, pel so m'agraden molt paraules com xiuxiueig o maduixa. Pel seu significat tendresa, llibertat, escola.... I per experiència personal m'agrada molt espurna o somriure.\nPerò ens hem de decidir!\nHui estem participant en un projecte en xarxa per fer un homenatge a les nostres paraules, que podeu llegir si aneu al blog del departament És per això que us he proposat fer aquest exercici: buscar una paraula del valencià/català i explicar perquè l'heu triada. Jo, de pas, aprofite per amadrinar una altra paraula que m'agrada per diverses raons. Perquè sona bé, perquè ens és ben necessària.\nJa sé que és una paraula que pot generar un somriure, que a voltes s'utilitza per llevar valor a algú o a alguna cosa. Però m'agrada.\nD'il.lusió diu el GDLC que és un error de percepció, de judici o d'interpretació d'una dada o contingut sensible o mental. O fenomen òptic. O esperança sense fonament real.\nPerò també diu, i és aquesta la part que més m'agrada,\nAlegria, entusiasme, que hom experimenta amb l'esperança o la realització d'alguna cosa agradable.\nI és que ara, més que mai, necessitem mantenir il.lusions, però de les bones, de les que naixen d'una esperança real -una altra paraula bellíssima per apadrinar-. Esperança i il.lusió. Perquè d'il.lusió també s'hi viu!\nPublicado por Anna Gascon en 22:27 0 comentarios\nUn amor una miqueta modern, no trobeu?\nDisfruteu aquest curiós poema d'amor a la vida "playmóvil".\nFont: (http://bibliopoemes.blogspot.com.es) Poesia Infantil i Juvenil\nPublicado por C. en 16:17 0 comentarios\nCom ja sabíeu, iniciem el treball gramatical. I ho fem amb les unitats mínimes de la llengua: els fonemes. Cal que recordeu que els fonemes són unitats abstractes que es presenten entre dues barres inclinades /s/. La realització concreta d'aquests fonemes que fa cada parlant és el so i es representa entre claudàtors [s].\nFONÈTICA, FONOLOGIA I ORTOGRAFIA:\nLa fonètica estudia l’estructura física dels sons, la seua producció i percepció. La unitat d’estudi és el so.\nLa fonologia s´encarrega d´estudiar la funció que tenen els elements fònics de la llengua, és a dir, la seua capacitat diferenciadora. La unitat d´estudi és el fonema.\nL’ortografia, però, estableix normes per a l´us correcte dels signes ortogràfics, les lletres i els dígrafs que representen els sons.\nHaureu de descarregar-lo al vostre ordinador per practicar:\nDiccionari ortogràfic de pronuncia\nSAO: Sistema d'ajuda a la lectura en veu alta\nSons del català occidental\nUn lloc curiós on podeu comprovar la pronúncia real d'algunes paraules és Forvo. Feu una visita!\nPublicado por Anna Gascon en 10:39 0 comentarios\nEtiquetas: fonètica, llengua


Jaume Vallcorba i Albert Codinas parlen a Vic de l'espoli econòmic de Catalunya - VilaWeb\nDimarts 15.05.2012 12:00\nJaume Vallcorba i Albert Codinas parlen a Vic de l'espoli econòmic de Catalunya\nDivendres a les 9 del vespre al Cafè de l'Orfeó\nEl Fòrum de Debats organitza per a aquest divendres, 18 de maig, una tertúlia amb el títol de "L'espoli econòmic de Catalunya" que serà introduïda per Jaume Vallcorba i Albert Codinas, president i vicepresident de la Fundació Catalunya Estat. La tertúlia tindrà lloc al Cafè de l'Orfeó, de Vic, i començarà a les 9 del vespre. Tothom qui vulgui podrà sopar en el transcurs de la tertúlia.\nLa Fundació Catalunya Estat, des que es va constituir fa més d'un any, ha estat realitzant una intensa tasca pedagògica per tal que els ciutadans de Catalunya prenguin consciència de com repercuteix en les seves vides el fet que bona part dels impostos que tributen no reverteixin en el territori que habiten, així com de la sagnia que representa per a l'economia catalana aquest espoli fiscal d'un 8-10 % de la riquesa que genera. La tertúlia serà introduïda per Jaume Vallcorba i Albert Codinas, president i vicepresident de la Fundació Catalunya Estat i, com sempre, és oberta a totes les persones interessades en la qüestió.


La restauració de les Borges Blanques vol seguir cuidant els clients\nActualitzada 02/11/2020 a les 16:17\nDotze establiments preparen menjar per emportar i a domicili des d’entrepans fins a menús\n© La restauració de les Borges vol seguir cuidant els clients\nEn temps de pandèmia i restriccions, la restauració de les Borges vol seguir cuidant els seus clients. Per això, tot i que hagi hagut de tancar portes, els facilita disfrutar de la seua oferta de dos maneres: preparant menjar per emportar o lliurant-lo a domicili. És el que proposen dotze establiments de la ciutat, tant els dies feiners com el cap de setmana (vegeu la illustració adjunta). Posen a punt opcions de tota mena, al gust del consumidor. Tant se val si són receptes de cuina casolana, arrossos, fideuà o caragols, com plats combinats, amanides, pizzes, kebabs, entrepans, hamburgueses o tapes. I, tot acompanyat pel beure. Només cal trucar i fer la comanda. Bon profit!\nPrem sobre la imatge per veure-la en alta definició\nUna rica gastronomia que beu del bo i millor del territori\nAlguns dels establiments aposten per una cuina casolana, que beu de productes genuïnament garriguencs. Ametlles, fruita dolça o mel són alguns dels aliments que identifiquen les Garrigues. I, com a ingredient per excel·lència, l’oli d’oliva verge extra, elaborat en els diversos molins i cooperatives que es despleguen per la comarca.\nLa gastronomia és variada. Hi tenen cabuda tant receptes tradicionals com l’olla barrejada, faves o caragols bullits amb allioli, o un gran assortiment d’amanides regades pel suc natural de l’oliva. Una oliva que, en la varietat arbequina, no falta a les taules per tal de fer boca. Cansalada amb mongetes, botifarra negra feta a casa o escudella són també comuns a les taules garriguenques, sense oblidar la cassola de tros, que inspira festes i concursos. Tot acompanyat pel típic de ronyó, que avui dia només s’elabora a les Borges Blanques i Cervià. I seguint en l’àmbit del forn, postres tan saboroses com les orelletes, fetes amb farina, ous i sucre enriquit amb el toc que aporta la matafaluga, celiandre i canyella.\nTradicionalment s’elaboraven durant la festa major, si bé avui dia també es poden adquirir a les fleques.\n5.Què es pot fer i què no a Catalunya a partir del 9 de maig?\n1. ERC proposa un Govern en solitari davant del bloqueig en les negociacions\n2. Pimec reclama un canvi de model en els peatges de la xarxa viària catalana ja que ...\n3. Mor una dona en un xoc brutal a Bellpuig\n4. Escolta les notícies de Lleida d'aquest dissabte 8 de maig de 2021\n5. Santoral d’avui, dissabte 8 de maig de 2021, els sants de l’onomàstica del dia


Quarta Revolució Industrial\nQuarta revolució industrial: el que ha de venir\nVivim sens dubte a l’era dels avenços tecnològics i la digitalització: des dels ordinadors i televisors d’altíssima definició fins als robots, passant pels cotxes autònoms i la realitat virtual. Davant aquest escenari, seria més raonable que s’observés una acceleració del creixement de la productivitat. Res més allunyat de la realitat.\nTal com exposa l’Informe Mensual de febrer de CaixaBank Research “Canvi tecnològic i productivitat”, els darrers anys estem assistint a una desacceleració del creixement de la productivitat: la productivitat laboral mundial ha passat de créixer un 2,6% anual durant el període 1996-2007 a un 1,8% durant el període 2013-2016.\nUna tendència que ja ha començat a preocupar i ocupar economistes i experts del sector, ja que es tracta, en paraules d’Oriol Aspachs, director de Macroeconomia i Mercats Financers de CaixaBank, d’un fenomen “que s’ha observat de manera sostinguda durant les darreres dècades i que, a més, es produeix de manera generalitzada a les principals economies, tant avançades com emergents”.\nPerò, com s’explica aquesta desacceleració? Per bé que hi ha diverses teories, el fet cert és que encara no tenim una resposta unànime, tal com apunta Claudia Canals del Departament de Macroeconomia de CaixaBank a l’article “Revolució tecnològica i desacceleració de la producitivitat”.\nD’una banda, hi ha la teoria que les estadístiques oficials no reflecteixen la productivitat real, ja que les noves tecnologies (TIC) n’han dificultat el càlcul. Altres economistes, amb una visió més pessimista del futur que ens espera, apunten a factors de fons, com la fi de l’impacte de les TIC.\nTot i així, CaixaBank Research considera que ens trobem en una fase de transició en la qual empreses i consumidors encara estem aprenent a utilitzar les noves tecnologies i que, a mesura que es vagin difonent en tota l’economia (i que es vagin diluint els efectes negatius de la darrera recessió), tindrem l’oportunitat d’aprofitar tot el potencial que ens brinden. Així ho ratifiquen les magnifiques dades de creixement de les empreses que avui dia treuen profit de la innovació tecnológica.\nEconomia a dues velocitats\nMalgrat aquesta desacceleració, el que sí que podem constatar, com indica l’article “Per què creix menys la productivitat”, és que ens estem movent cap a una economia de dues velocitats: empreses líders en productivitat i elevada inversió en capital intangible (noves tecnologies), i empreses amb baixa productivitat i poca inversió en capital intangible.\nEn aquest sentit, per impulsar la productivitat, segons Oriol Aspachs i Javier García-Arenas, del Departament de Macroeconomia de CaixaBank, és necessari adaptar-se a aquest nou paradigma tecnològic. “No n’hi ha prou de reformular les receptes clàssiques”, opina Aspachs.\nL’elevat impacte de les noves tecnologies és ja una realitat a l’entorn laboral i l’estructura sectorial, així com en el funcionament i la mida de les empreses, tal com s’aprecia en el gràfic següent:\nAquest impacte, no obstant això, segons els experts de CaixaBank Research, serà globalment positiu gràcies al protagonisme que adquiriran les professions que més es beneficiaran dels nous desenvolupaments. “Prendre les decisions adequades i preparar-se per a aquests canvis serà imprescindible per aprofitar totes les seves oportunitats”, indica Javier Garcia-Arenas, a l’article “Escrivint el futur: el canvi de paradigma tecnològic i la nova economía”.\nEstem vivint una Quarta Revolució Industrial que està transformant profundament tant l’estructura productiva de l’economia com el procés de difusió tecnològica. “Les economies del futur seran les que disposin del marc més adequat per donar resposta a aquestes noves tendències”, adverteix Aspachs.\nEns trobem davant un escenari encara incert. Però, tal com afirma Garcia-Arenas: “la clau no és preguntar-se què ens farà la tecnologia en el futur, sinó què podem fer nosaltres amb la tecnologia”.\n"la Caixa" Research / creixement / economía / noves tecnologies / productivitat / quarta revolució industrial


Natura endins: Matinal del 2.09.2021 al Campgràs (2) Dolines i rasclers.\nMatinal del 2.09.2021 al Campgràs (2) Dolines i rasclers.\nLa distribució d'aquestes formes superficials, punts d'absorció de les precipitacions i antesala de les cavitats que es van generant per dessota seu, obeeixen a les condicions topogràfiques hereves de la història geomorfològica i dels processos actuals.\nEls camps de dolines, situades en les peneplanes, son objecte de una ràpida evolució, que any darrera any van sent "ocultes" pel l'augment de la vegetació que desdibuixa el seu contorn.\nEls rasclers s'estenen arreu, preferentment sobre les calcàries cretàciques, be sigui sobre la roca nua, on la pluja es canalitza creant un micro relleu d'arestes i perforacions, o bé sigui sota una cobertora argilosa que genera formes més arrodonides ja que l'acció de dissolució es desenvolupa més uniformement.\nEn aquesta ocasió ens endinsem en el rascler utilitzant el GR que s'inicia prop de l'avenc de la Silvia en direcció a l'avenc Asensio, per acostar-nos a l'avenc Gomis i al avenc de la Fragata, que son els objectius d'aquesta activitat.\ncontinua en l'apunt següent...\nMines de Collserola 20.09.2021 (3) L'entorn.\nMines de Collserola 20.09.2021 (2) Mina de Sant Je...\nMines de Collserola 20.09.2021 (1) La Font de la M...\nAvenc de Carles V. (16.09.2021)\nMines a la Riera de Cervelló (3). Mina de Terra Ne...\nMines a la Riera de Cervelló (2). La mina de la Ti...\nMines a la Riera de Cervelló (1).\nHipòxia a l’avenc Gran de la Muntada\nMatinal del 2.09.2021 al Campgràs (4) Avenc de la ...\nMatinal del 2.09.2021 al Campgràs (3) Avenc Gomis.\nMatinal del 2.09.2021 al Campgràs (2) Dolines i ra...\nMatinal del 2.09.2021 al Campgràs (1) El relleu.


Material Designers és una plataforma i consultoria adreçada a investigadors, professors, estudiants, empreses i startups, basada en l'experimentació, el disseny i l'enginyeria per innovar a través dels materials. La plataforma utilitza un enfocament aplicat per investigar com els materials del nostre entorn poden ser entesos transversalment, des d'una perspectiva social, cultural, sostenible i tecnològica.\nConcretament, es realitzen centenars de projectes europeus de recerca en l'àmbit de la innovació, per a empreses i startups, o projectes acadèmics, proporcionant una gran quantitat de coneixements i experiència que ajuden tant a la transició ecològica i Green Deal com a innovar en noves formes d'interacció entre persones i el nostre entorn.\nEls doctors/es, consultors/es, empreses i estudiants de grau i postgrau que en formen part no només es beneficien d'aquesta plataforma de coneixement, de publicacions i projectes, sinó també de les més de 800 mostres, classificades en quatre tribus o col·leccions de materials (circulars, intel·ligents i avançats, culturals i bàsics) que conformen la col·lecció de mostres comercials i experimentals de Material Designers, ubicada a la biblioteca Enric Bricall d'Elisava. En lloc de ser un espai passiu, on les mostres no es poden tocar ni percebre, permetem que estudiants, professionals i agents corporatius interactuïn i utilitzin l'enfocament d'"aprendre tocant i fent".\n+ Circular Materials presenta materials que integren aspectes circulars i permeten imitar processos de la natura utilitzant matèries primeres com residus o productes conreats.\n+ Smart & Advanced Materials mostra com els materials tenen la capacitat de transformar l'energia i adaptar-se a l'entorn canviant les seves propietats i com el seu potencial de lleugeresa permet reduir la quantitat de matèria per millorar l'eficiència i l'eficàcia.\n+ Els Materials Culturals reuneixen materials que interpreten la història, les tradicions i la societat, propis del nostre entorn immediat i del nostre territori, on l'artesania juga un paper important.\n+ Finalment, els materials bàsics són peces essencials, materials que s'utilitzen constantment al llarg de el temps. Són materials versàtils i el seu coneixement serveix com a punt de partida per fomentar la creativitat dels dissenyadors.\nInaugurada la primera col·lecció de Materials Designers a la Biblioteca d'Elisava\nDescobreix Clint i molts altres materials en la segona exposició de Materials Designers\nMaterials Designers participa en l'exposició “Materia Gris” del museu CentroCentro de Madrid\nMaterials i cultura, com podem fer front als reptes culturals a través del material\nContacta amb Elisava Research


Dipsalut ha posat en marxa una aplicació que permet localitzar els desfibril·ladors més propers - Impulsa, la plataforma que connecta fabricants i administració local\nDipsalut ha posat en marxa una aplicació que permet localitzar els desfibril·ladors més propers\n“DEACAT” preveu dos tipus d’ús: el de consulta i el d’emergència. L’opció de consulta permet geolocalitzar els desfibril·ladors d’ús públic que Dipsalut ha implantat arreu de la demarcació de Girona (es poden buscar per municipi o per comarca), obtenir informació sobre el programa “Girona, territori cardioprotegit” i aprendre a actuar en cas d’aturada cardíaca utilitzant els desfibril·ladors (a través de vinyetes i d’un videotutorial). Si es tria l’opció “Tinc una emergència”, localitza el desfibril·lador més proper a l’usuari, dóna les pautes per actuar i facilita la trucada al 112.\nL’aplicació es pot descarregar gratuïtament des d’AppStore i Google Play, per a dispositius mòbils amb sistema operatiu IOs i Android. També, es podrà descarregar des del codi QR que es difondrà a través de diversos canals.\nActualment “DEACAT” localitza el mig miler de desfibril·ladors “fixos” (els que hi ha dins de columnes taronges a places, carrers i façanes d’equipaments) implantats per Dipsalut als municipis de les comarques gironines.\nLa creació d’aquesta aplicació s’emmarca dins del programa “Girona, territori cardioprotegit” que ha suposat la implantació de 747 desfibril·ladors d’ús públic arreu de les comarques gironines (503 de “fixos”, 197 en els vehicles dels cossos d’emergència i 47 que l’Organisme cedeix de manera temporal a entitats i ajuntaments) i que ja ha permès recuperar 24 persones que havien patit una aturada cardíaca al carrer. Cal recordar que qualsevol persona pot fer ús dels aparells, encara que no tingui formació en la matèria, ja que són automàtics i no poden causar cap dany.


Detingut per fugir amb un cotxe que provava a un concessionari de Figueres – Actualitat Penal\nDetingut per fugir amb un cotxe que provava a un concessionari de Figueres\nCirculava sense carnet amb un vehicle que havia sostret a França\n29 de Gener de 2017 Redacció\nVa entrar a un concessionari de cotxes usats de Figueres i va demanar provar un vehicle. Quan el venedor anava a pujar al seient del costat del conductor, el fals client va accelerar i es va emportar el turisme. Les imatges del sistema de videovigilància van permetre els Mossos identificar l’enginyós comprador/lladre, així que l’endemà els agents anaven al seu domicili de Roses, a l’Alt Empordà, per detenir-lo quan van tenir coneixement que l’acabaven de detenir a la població on vivia per conduir un vehicle sostret a França. A més, també l’havien denunciat penalment per conduir amb el permís suspès judicialment. Finalment, el mateix dia es va recuperar el vehicle sostret just al costat del domicili del detingut. El detingut, que té nombrosos antecedents, va passar el 27 de gener a disposició judicial davant del jutjat d’instrucció en funcions de guàrdia de Figueres.\nUn avió de la companyia aèria Ryanair que procedia de la localitat anglesa de Leeds i tenia previst aterrar a Girona, ha emès un missatge d’emergència quan sobrevolava França. Pel que sembla, les primeres informacions […segueix llegint]\nL’home que va atropellar a dues persones a una parada de bus a la Garrotxa, detingut per conduir sota els efectes de l’alcohol\n25 de Novembre de 2017 Redacció\nEls Mossos de Trànsit d’Olot van detenir ahir un home de 23 anys, de nacionalitat espanyola i veí de Sant Joan les Fonts, a la Garrotxa, com a presumpte autor d’un delicte contra la seguretat […segueix llegint]\n31 d'Agost de 2017 Redacció


/ Formació / Màster en Arqueologia Clàssica Aplicada\nMàster universitari en Arqueologia Clàssica Aplicada. Recerca i Transferència – 1a edició\nLa Universitat Rovira i Virgili (URV), l’Institut Català d’Arqueologia Clàssica (ICAC) i la Universitat Autònoma de Barcelona UAB) organitzen el Màster interuniversitari en Arqueologia Clàssica Aplicada. Recerca i Transferència (MACA) per a la formació avançada en l’aplicació de tècniques i tecnologies científiques capdavanteres en arqueologia.\nArqueologia del la Cultura Material\nAl pla d’estudis del màster pots veure la llista de les assignatures per cadascuna de les especialitats i també, comprovar la modalitat de la docència (semipresencial o virtual).\nEl caràcter interinstitucional del màster permet oferir docència en un ampli ventall de matèries de recerca i d’especialitzacions; un entorn que promou els estudis transversals i transdisciplinaris que combinen de diferents especialitats, aproximacions i metodologies.


Publicat permariona_molina_ 8 gener, 2021 18 Agost, 2021 Publicat enSin categoría\nLa pilota és una joguina que no falta a cap casa i una de les que més obsessiona als nens i nenes, sense importar l’edat. És una dels jocs amb els qual els infants passaran més temps al llarg de la seva infància, però… t’has parat a pensar què els aporta en el seu desenvolupament? Per quina raó s’hauria d’incentivar que juguin amb ella?\nBeneficis de jugar amb la pilota:\nMillora l’equilibri: tant al llançar-la amb força amb les mans, com a l’intentar xutar-la amb el peu.\nMillora la coordinació: han de calcular on donar a la pilota i amb quina força, amb quina força llançar i quan deixar-la anar.\nMillora la força: cada vegada que els nens i nenes llancen una pilota, ja sigui amb les mans o amb els peus, estan fent servir molts músculs del seu cos. Per mantenir l’equilibri entren en joc els músculs de les cames, dels braços, de l’esquena, del coll…\nAprendre conceptes bàsics: jugant amb una pilota nostres petits aprendran conceptes bàsics en la seva vida; distància, força, velocitat, gravetat…\nFomenta la sociabilitat: la pilota per si sola és un element social i si tenim en compte tots els esports que la fan servir, ens trobem amb una autèntica joia per a fomentar la comunicació humana.\nHi ha multitud d’opcions, n’hi ha de diferents mides, colors, textures… començant per les de tela pensades per jugar ja des de que els infants són nadons. Es poden fer servir per jugar de forma individual experimentant amb elles o jugant en equip.\nPodem fer servir la nostra imaginació i utilitzar-les per ajudar als nens nenes a aprendre els colors, a realitzar classificacions per mides, textures, per ajudar-los a explicar i aprendre conceptes numèrics, jugar de forma espontània (fomentant la imaginació deixant-los que proposin diferents normes en el joc), podem practicar a encistellar-la en diferents caixes, realitzar circuits perquè els recorrin les pilotes amb ajuda de les nostres mans, peus, fins i tot moure-les bufant si no són molt pesades… són una joguina amb el qual el aprenentatge i la diversió estan assegurats!\nFont: Ali Juguetes\nELIMINAR TOTALMENT ELS ANUNCIS ONLINE DE MENJAR PORQUERIA ÉS LA FORMA MÉS EFICAÇ DE PROTEGIR ELS INFANTS


Com construir un motor Stirling - Ikkaro\nInici >> motors >> motors Stirling >> Com construir un motor Stirling\nCom construir un motor Stirling\nDesprés de començar a parlar al bloc sobre la màquina de Stirling, El nostre col·laborador, Jorge Rebolledo ens ha enviat un especejament de la construcció d'una màquina que ha fet inspirant-se en un vídeo trobat a youtube.\nPer ser massa gran, anem a dividir la construcció de la màquina en tres articles.\nAquí va el primer.\nMàquina de Stirling per Jorge Rebolledo\nConstrucció de la plataforma\nEs necessita tallar un disc d'alumini i un tub de pyrex\nDos CD enganxats per la plataforma.\nS'utilitzen dos CD per la part frontal i posterior de l'muntatge.\nPer fer el motor més vistós es van a col·locar dos magnetos que seran els encarregats d'encendre dos leds en el nostre motor de Stirling\nMuntatge de l'motor\nDetall de peces utilitzades en la construcció de l'motor\nSi teniu alguna pregunta no dubteu en deixar un comentari.\nTercera i última part sobre la construcció de un motor Stirling\nÚltims retocs de el muntatge de la màquina de Stirling\nFinalment i abans de tancar la trilogia de l' motor Stirling, Us deixo el vídeo que va inspirar a Jorge per construir la màquina.\nCategories motors Stirling Navegació d'entrades\nCom construir una brúixola casolana.\n20 comentaris a «Com construir un motor Stirling»\n26 febrer, 2009 a les 4: 27 am\nsaps a l'igual que molts sóc nou en això de l'electronica i tinc un dubte un magneto es construeix com el que es mostra ??\n15 març, 2009 a les 7: 04 pm\nhola mira m'agradaria k em ajudés a construir un motor stirling ja que tinc k fer un projecte i m'agrada aquest motor però els mecanismes no els tinc clar.\n7 abril, 2009 a les 1: 19 am\nHola, molt bo el projecte. Em interezo molt i voldria construir-lo. On puc trobar el èmbol i la vàlvula pneumàtica? moltes gràcies\n7 abril, 2009 a les 1: 16 pm\nPots construir-los a partir d'puezas de ferro.\nSuposo que les vàlvules les podràs trobar en una ferreteria.\n8 abril, 2009 a les 1: 17 am\nPerò no hi ha possibilitat que el èmbol pugui comprar-lo en algun lloc, perquè el tancat sigui hermètic, perquè, segurament, si jo ho fabrico no em quedarà molt hermètic.\n14 abril, 2009 a les 7: 31 pm\nAixò està genial ... però sento que falta encara mes fotos descriptives de el procés d'armat i acoblament així com a text descriptiu en cada fotografia, però tot i així és to aquesta molt bo.\n21 febrer, 2010 a les 12: 57 am\nhi ha diu que es ucupan XNUMX magnetos, com o on els puc aconseguir\n21 febrer, 2010 a les 4: 43 pm\nHola Franco, en Tutorials Hector, específicament, en el tutorial de com fer el motor stirling trobaràs la forma de fer una èmbol totalment casolà, molt fàcil de fer i perfectament hermètic.\nLa seva elaboració és molt senzilla. entra a tutorials Hector http://www.tutoshector.blogspot.com\n7 abril, 2010 a les 10: 51 pm\nla vàlvula pneumàtica, serveix per ingressar aire, això s'aconsegueix una major força compressió, o alhora li podis disminuir la compressió, pot ser que en un cilindre tan noi una sobrecàrrega d'aire et equipari les pressions de l'pmi amb la de l'pms i el motor es freni, (guarda) el fonamental és la font d'alimentació que tinguis com més calor mes força, i si ho poses en fred et inverteix el sentit de gir ...\n23 juny, 2010 a les 5: 04 pm\nque és aquesta fibra interior de la màquina o on puc aconseguir-ho o amb què puc reemplaçar-si per alguna raó no ho aconseguís per aquí aquest és el meu correu\n21 agost, 2010 a les 9: 43 pm\n¿Que esta fet el èmbol de l'piston, que actua com a motor?\n30 setembre, 2010 a les 1: 41 am\nD'ke material es pot fer la fibra ??\n5 octubre, 2011 a les 12: 20 am\nel link que vas posar aquesta en tota la informació en franses, el teu podries donar les explicacions per poder fer el motor seria de molta ajuda i se't agredeseria molt pliss nn\n8 juliol, 2012 a les 1: 36 pm\nAbans de res, gràcies per compartir els teus coneixements que són de gran ajuda.\nTinc un parell de dubtes, primer la distància entre l'eix de rotació i l'eix de l'rodament petit. I segon, no es que material utilitzar per fer el èmbol o pistó, no com es podria esbrinar.\nEl meu mail és barontrueno@yahoo.com. M'agradaria contactar amb tu per intercanviar impressions sobre el motor stirling\n10 març, 2014 a les 10: 41 am\nmolt bona feina, llàstima que no estigui bé espicado i falten moltíssims detalls sobre la seva construcció i materials


Iolanda Muñoz: "La fórmula per a omplir el teatre és produir coses que interessen a la gent" - Diari La Veu\nEscriba el número 219705\nActriu i presidenta del sindicat d'Actors i Actrius Professionals Valencians\nIolanda Muñoz presideix el sindicat d'actors des del passat mes de setembre. / DANIEL GARCÍA-SALA\nVALÈNCIA. El proper 26 de març, l'Associació d'Actors i Actrius Professionals Valencians (AAPV) o, com actualment es denominen, el sindicat d'actors, celebra el lliurament dels seus premis. La festa dels intèrprets teatrals coincideix amb el 30é aniversari del col·lectiu, una cerimònia que, alhora, arriba pràcticament amb l'actual legislatura esgotada.\nLes cerimònies dels premis d'AAPV dels últims anys han sigut un moment d'autoreconeixement de la tasca realitzada pels actors. Sense guardons institucionals, sense televisió pública i amb un govern, el del Botànic, que ha tractat de redreçar la desfeta del sector, un ensorrament que els mateixos protagonistes reconeixen que encara cueja, els professionals manifesten que, tot plegat, els canvis han sigut lents.\nLes gales dels actors sempre han tingut un caràcter altament reivindicatiu. Prova d'això va ser que, a mode de queixa pel tancament de l'antiga RTVV, el sindicat va deixar de lliurar els reconeixements al doblatge i a l'audiovisual, uns premis que han recuperat per a aquesta edició amb el retorn d'una televisió pública.\nEl sindicat arriba a l'efemèride amb nou presidenta: Iolanda Muñoz, qui encapçala un col·lectiu que actualment compta amb 404 afiliats. L'actriu serà l'encarrega de fer el discurs de balanç durant un acte que enguany també canvia d'escenari, ja que abandona el Rialto per a celebrar la festa a la Rambleta. Mentre arriba la cerimònia, la presidenta del sindicat d'actors i actrius fa balanç dels últims quatre anys.\nS'acaba una legislatura on s'ha signat el conveni laboral d'actors i s'ha intentat avançar i s'han implementat les subvencions. S'han complit les reivindicacions?\nSignar el conveni de teatre era una finalitat que hem perseguit durant molts anys i era una de les coses més importants per a nosaltres. Teníem el de l'audiovisual i el de doblatge, però ens faltava el de teatre. Però també és cert que nosaltres vam signar el conveni amb les empreses i aquestes estan acomplint-lo, com també ho està fent, per descomptat, l'Institut Valencià de Cultura (IVC), però aquest darrer no el té signat. És una cosa que a nosaltres ens agradaria que passara abans de les eleccions i, de fet, fa poc vam preguntar si això seria possible i sembla que des de l'Administració tenen la intenció de fer-ho, però hi ha unes qüestions burocràtiques que s'han de resoldre, que ja fa molt de temps que tracten de solucionar i, per tant, no crec que el signen abans d'eleccions. Encara que ens diuen que no ens preocupem, que el conveni està garantit i que si canviara el govern tot seguiria igual, però...\nAleshores, hi ha hagut èxits però també fracassos?\nS'ha de tindre en compte que partíem d'una situació molt precària i les institucions d'avui en dia, els partits que governen, ens ho recorden i és veritat. També és cert que nosaltres teníem moltes esperances posades i per això pensem que la recuperació està sent molt lenta. Si haguérem d'enumerar algun fracàs seria el Teatre Escalante. No sabem què va a passar. Fa poc, l'Ajuntament (de València) el va declarar BIC (Bé d'Interés Cultural) per a poder començar el procés de recuperació, però això serà molt lent i tenim por, ja no que sols perille l'edifici, sinó inclús el projecte teatral.\n"La subvenció en l'audiovisual moltes vegades la reben persones que dediquen tot el seu temps a veure com demanar una subvenció". / DANIEL GARCÍA-SALA\nL'àrea de Teatre de la Diputació de València ha insistit des del tancament de l'edifici, en 2016, que la continuïtat del projecte està garantida.\nSí, ells insisteixen que es mantindrà.\nEixe temor ve suscitat pel fet que la Diputació realment no té cap competència en Cultura. És, per tant, una continuïtat voluntarista?\nLa intenció de la Conselleria de Cultura és assumir el projecte justament per a això, per a tindre eixe marge de maniobra.\nA més, allò que ens agradaria que es millorara és el sistema d'ajudes tant en l'audiovisual com en teatre. Des del sindicat d'actors continuem insistint que es potencie, es valore i es premie més quan es contracta personal, sobretot en audiovisual, que siguen actors i actrius valencians. Que quan donen una subvenció que les productores siguen valencianes. I que es tinga en compte que el fet que un percentatge molt xicotet de la productora tinga raó social a València no garanteix que la producció siga valenciana.\nLes bases d'aquestes ajudes van introduir una discriminació positiva per a puntuar que les produccions tinguen actors valencians. No ha sigut suficient?\nNo ha sigut suficient. Però no és suficient el sistema de subvencions tal com està muntat. Sabem que és complicat, però la subvenció en l'audiovisual moltes vegades la reben persones que dediquen tot el seu temps a veure com demanar una subvenció.\n"Els premis de l'Audiovisual tenen sentit si són per a donar visibilitat als professionals valencians". / DANIEL GARCÍA-SALA\nContinuen sol·licitant-se IAE (Impost sobre Activitats Econòmiques) per part de conglomerats d'empreses que comptem amb alguna productora valenciana per a captar subvencions de la Generalitat per a projectes que realment no són valencians?\nAixò continua passant. Perfectos desconocidos, per exemple. I quina quantitat de la producció és valenciana? Que està molt bé la pel·lícula, però no.\nEl director basc de la pel·lícula d'Álex de la Iglesia, després d'obtindre nou nominacions en els Premis de l'Audiovisual Valencià, no es va molestar a acudir ni a la gala.\nEl sindicat va criticar això. De fet, jo vaig entregar un premi i ho vaig dir en la mateixa gala. Que està molt bé donar cabuda a tots, però aquests premis tenen sentit si són per a donar visibilitat als professionals valencians.\nI això no seria un poc endogàmic?\nEls premis no tenen dotació econòmica, vull dir, què et quedes? Un reconeixement i ja està. És una plataforma per a llançar els professionals, perquè es coneguen. No són uns Goya. Què passa? Que com no són els Goya ni és el Festival de Màlaga l'únic sentit que tenen és promocionar?\n"Tant La Mutant com el Teatre el Musical estan funcionant a la seua manera; de 12 companyies només una és valenciana". / DANIEL GARCÍA-SALA\nEn l'àmbit local, quin balanç fa el sindicat de la gestió d'espais escènics públics de la ciutat de València com La Mutant, el Teatre el Musical o de les subvencions de la Regidoria d'Acció Cultural?\nNo s'ha solucionat res. En l'àmbit local tenim un tema. Tant La Mutant com el Teatre el Musical estan funcionant a la seua manera. Tenen un projecte molt concret, però una altra vegada eixe projecte passa per companyies foranes. A les sales de València no s'ha de programar sols coses d'ací perquè els valencians i les valencianes volem veure també coses de fora, però que de 12 companyies només una siga valenciana...\nEn rodes de premsa la regidora d'Accció Cultural, María Oliver, ha dit que donen suport a les companyies locals.\nEn l'àmbit municipal això no és veritat. El sindicat es va reunir amb l'alcalde Joan Ribó fa dos mesos i li vam contar tot açò i ens va dir que ho traslladaria.\n"Les empreses privades han patit la crisi igual que nosaltres". / DANIEL GARCÍA-SALA\nLes exigències del sindicat a l'administració han sigut sempre clares, però, i al sector privat? Se li ha demanat algun compromís diferent des del col·lectiu?\nSón exigències molt diferents perquè el sector públic és de tots. Els empresaris privats es juguen els seus quartos i, és més, en aquest temps de crisi, abans del canvi polític, són els únics que s'han mantingut i han fet possible que la professió continue. La llavor que està fent Olympia Metropolitana és brutal: són els únics que estan programant teatre dos i tres mesos. El Micalet també s'ha mantingut i, a més, cal mirar la quantitat de sales alternatives que s'han consolidat. Sales com La Ultramar, La Inestable, la Carme Teatre. Gràcies al fet que ells han continuant ara estem ací. Perquè si no, durant tot eixe temps, no sé què hauria passat. Les exigències no poden ser les mateixes perquè ells han patit la crisi igual que nosaltres.\nI els professionals? Han fet alguna autocrítica durant aquests anys?\nL'última vegada que ens vam reunir amb el conseller Vicent Marzà ho vaig dir i sempre ho repetisc: "També nosaltres hem de fer autocrítica". I crec que aquest temps de crisi ha servit per a això: perquè els artistes i els professionals ens posem les piles. Molta gent s'ha vist obligada a eixir fora. Eixir fora dona molta perspectiva i tornes d'una altra manera i la gent que s'ha quedat ací, quan la cosa no funciona, et fa replantejar-te moltes coses. Encara que hi haurà molta gent que no ho haja fet veig, a nivell general, un canvi substancial quant a les coses que s'ofereixen i la preparació dels professionals.\n"Els actors també hem de fer autocrítica". / DANIEL GARCÍA-SALA\nMalgrat que el Circuit Cultural Valencià ha passat de 46 municipis en 2015 a 76 i dos universitats en 2018, percebeu que hi ha valenciacentrisme? Tot ha de passar per la ciutat?\nDes de les institucions ens consta que volen vertebrar i nosaltres també creguem en això, però també hi ha una cosa natural que no podem evitar i és que València és el centre neuràlgic de la Comunitat Valenciana, on passen la gran part de les coses a nivell artístic i cultural. Això és inevitable. Som conscients que s'està fent una tasca important des de les institucions per a això, però és com si pensàrem en Madrid. Madrid és Madrid i passen moltes coses a nivell de cine, teatre, etc.\nEl 26 de març el sindicat celebrarà la gala dels premis d'AAPV. Progressivament, durant aquesta legislatura, en les cerimònies s'ha anat baixant la reivindicació?\nÉs probable, però, en tot cas, des de la junta directiva no hi ha cap indicació. Nosaltres encarreguem el projecte a un director o directora, en aquest cas a Merche Aguilar, i li diem: "Fes el que vulgues, tens llibertat absoluta". Ella farà el que voldrà. Després, el nostre discurs depén de cada president. Però no sé si Ximo (l'anterior president d'AAPV), en els últims anys, ha anant baixant el to, no ho sé, la veritat és que no ho he percebut jo.\nEnguany recuperen els premis als actors d'audiovisual i doblatges. Ha servit À Punt per a reactivar el sector?\nI tant. Moltíssim. Estàvem esperant la tele amb candeletes. Enguany la gala crec que serà més festiva justament per això. El que passa és que no sabem què durarà.\n"À Punt ha de servir per a fer-nos mediàtics". / DANIEL GARCÍA-SALA\nPepa Juan va denunciar mentre recollia el guardó a millor actriu secundària en els darrers premis de l'Audiovisual Valencià que els intèrprets valencians sempre fan papers menuts en les produccions tant valencianes com estatals. Això només passa ací, és a dir, en les produccions estatals els actors valencians interpreten papers principals?\nPer a fer una comparativa hauríem de mirar una altra comunitat que no siga Madrid. Hauríem de mirar TeleGalícia o Canal Sur i veure si passa això. Jo crec que els passarà igual. No és que els actors valencians interpretaran els papers protagonistes i els andalusos els secundaris, sinó que els protagonistes els interpretarà gent mediàtica. Tant fa que siguen de Madrid, Barcelona o Valladolid. Nosaltres reclamem que se'ns valore com es fa a Catalunya. A TV3, amb la quantitat de sèries que té, utilitzen molt poc el rotllo mediàtic. A ells els importa que l'actor o l'actriu done el personatge i que siga bo i ells ja el fan mediàtic. Utilitzen la tele per a això i això fomenta que les sales de teatre s'òmpliguen perquè estàs veient la sèrie a migdia i aquesta persona, a qui la tele ha ajudat a tindre tiró, per la vesprada està al teatre i vas a veure-la.\nDemaneu que els recursos econòmics i la televisió servisquen per a mediatitzar-vos.\nClar que sí. À Punt ha de servir per a fer-nos mediàtics. Això li ho hem dit al conseller Marzà amb aquestes paraules: "Utilitzeu-nos com a ganxo per a promocionar la cultura".\nEsteu proposant crear un star-system.\nExacte, un star-system valencià, per això hem insistit que volíem que la gala es retransmetera, perquè per a nosaltres el model en eixe sentit és Catalunya. Ells ho han fet molt bé, tenen una tele superconsolidada i una professió actoral molt potent i les sales de teatre a Barcelona estan plenes.\nPerò també disposen de més diners.\nÉs el model, però també sabem que són més grans que nosaltres.\n"Quan demanem que amplien les representacions és per una qüestió de rendibilitat. Fer un muntatge per a dues setmanes és una brutalitat". / DANIEL GARCÍA-SALA\nHeu reclamat diverses vegades que les produccions públiques tinguen més temps d'exhibició. Reposar Tic-Tac potser ix a compte, però altres projectes no tenen la mateixa assistència. Si augmenten les representacions i després el teatre no s'ompli, què s'ha de fer?\nLa fórmula per a omplir el teatre és produir coses que interessen a la gent, com Tic-Tac, per exemple. I no només Tic-Tac; ara ha estat Tirant al Rialto i ha omplit les representacions. Hi ha moltes coses que interessen a la societat i no dic que tot haja de ser comercial; jo no considere el Tirant un espectacle comercial, però ha omplit. Què ha passat? Que és una bona proposta enfocada per a un públic concret que existeix a València. Hem de plantejar-nos fer eixe tipus de coses. Això també és un exercici que han de fer ells, de dir: "Què faig per a omplir les sales?". Nosaltres quan demanem que amplien les representacions és per una qüestió de rendibilitat. Fer un muntatge així per a dues setmanes és una brutalitat. De fet, Roberto García, director adjunt d'Arts Escèniques de l'Institut Valencià de Cultura, vol anar en aquesta direcció i la propera temporada està plantejada així: menys produccions però exhibicions més llargues.\nI quan són els mateixos teatres dels pobles que formen part del Circuit Cultural Valencià els qui diuen que només volen un dia l'obra perquè no va la gent?\nÉs cert que en el Circuit ho tenim molt malament. Fa poc vaig estar a Almussafes. Vaig anar per a veure Amèlia, un espectacle meravellós, i no érem més de vint persones en un lloc com Almussafes, que té un programador que s'ho curra, que és un lloc de preferència... El Circuit està molt tocat i ho està perquè durant molt de temps se l'ha maltractat i això costa molt de recuperar.\n"La cultura quin sentit té si no és fer reflexionar?". / DANIEL GARCÍA-SALA\nFa unes setmanes es van reunir amb el Ministre de Cultura i li van demanar que incorpore professors de Teatre en Educació Secundària Obligatòria. Era una proposta més concreta?\nVa ser una cosa concreta, però no és que nosaltres tinguem un projecte sobre això, sinó que la proposta la duia en el programa Zapatero i el que deia era que l'assignatura de Teatre en el Batxillerat d'Arts Escèniques la impartira personal qualificat. Jo col·labore en molts instituts on els professors d'Arts Escèniques em demanen ajuda perquè no saben com afrontar-la. Han creat el Batxillerat d'Arts Escèniques, molt bé, però, qui dona això? Professors de Filologia, inclús de vegades un de Filosofia... Això és un meló que no saben per on s'ha d'obrir.\nEstem immersos en un procés electoral on els partits dretans estan barallant-se i denunciant projectes culturals sense debatre sobre cultura ni proposar cap programa en eixe sentit. Als actors els fan por els resultats que puguen eixir de les eleccions del 28 d'abril?\nClar que ens fa por, molta por. Però la societat ha evolucionat i és cert que passa això de l'alternança dreta i esquerra, però crec que no tornarem al mateix punt. L'altre dia, la manifestació del 8 de març va ser un exemple. Crec que molta gent té les coses clares i, al marge del que després isca en les eleccions, en el cas que eixos partits arribaren a governar, no crec que s'atreviren a aplicar segons quines mesures. No, perquè ens tiraríem tots al carrer.\nI no els preocupa que en aquesta precampanya els partits se centren a qüestionar exposicions però no es parle de cap projecte o programa cultural?\nNo tenen projecte, en realitat no els interessa massa la cultura i per això la critiquen. La cultura molesta. La cultura quin sentit té si no és fer reflexionar? Aquests partits deuen tindre alguna cosa en el programa perquè és políticament correcte, però el fet que no se'n parle és símptoma que no els importa.\nEscriba el número 184518


ds. 20 abril 201917:3018:30\nEsdeveniment creat dl., 15/04/2019 - 16:59 per Turisme Pallars Sobirà a Oficina Comarcal de Turisme del Pallars Sobirà\nAjuntament d'Alins Alins , Lleida\nAfegeix al teu calendari 2019-04-20 17:30:00 2019-04-20 18:30:00 Europe/Madrid Presentacions del llibre “Viatge universal pel Pirineu. El Pallars Sobirà. Aigües braves i sort, entre la Pica d’Estats i la sal de l’Exposició Universal”, de Joan Obiols “Viatge Universal pel Pirineu”, és el sisè volum d'una col·lecció que constarà de 10 volums, i està dedicat al Pallars Sobirà, amb el títol El Pallars Sobirà. Aigües braves i sort, entre la Pica d’Estats i la sal de l’Exposició Universal. El llibre que ara ens presenta és una nova manera d’entendre el Pallars Sobirà. Ho fa com un recorregut per les grans àrees de la comarca: el Baix Pallars, el Mig Pallars i l’Alt Pallars. Ens descriu el paisatge natural i humà. Els homes i les dones del Pallars Sobirà d’avui, i també del Pallars Sobirà del passat que, d’alguna manera, han cisellat el Pallars Sobirà d’ara. Són justament les converses amb la gent del país, reproduïdes al llibre, les que dibuixen el Pallars Sobirà real, amb tot el que té de positiu però també posant al descobert les seves febleses i les seves contradiccions. El llibre se’ns mostra com una mena de fresc, salpebrat amb converses, caçades a l’atzar pel carrer, de personatges anònims. La presentació del llibre El Pallars Sobirà. Aigües braves i sort, entre la Pica d’Estats i la sal de l’Exposició Universal tindrà lloc a Esterri d’Àneu el dijous 18 d’abril i a Ribera de Cardós i Alins, el dissabte 20 d’abril. Per a més detalls veieu el cartell adjunt. Alins


5ª i 6ª Jornada RDS amb jugadors nascuts l’any 1999 i 1997 respectivament – Federació Catalana de Tennis\n5ª i 6ª Jornada RDS amb jugadors nascuts l’any 1999 i 1997 respectivament\nEls passats 19 i 21 de febrer, es varen disputar la 5ª i 6ª jornades RDS amb jugadors nascuts l’any 1999 i 1997 respectivament.\nPel que fa a la generació del 99, es varen convocar a 10 jugadors i 10 jugadores, amb el mateix format que la 4ª, és a dir, mentre uns començaven a fent els partits, la resta començaven la sessió de gravació dels seus cops. Un cop acabada aquesta part es va procedir a fer el canvi, per tal que tothom fes ambdues fases.\nLa mateixa activitat es va preparar per la 6ª jornada RDS, amb la diferència que en aquesta ocasió es varen convocar a 20 jugadors masculins de l’any 1997.\nEls joves jugadors d’aquestes edats, varen demostrar les bones generacions de tennistes que pugen, rendint a un gran nivell la majoria dels participants durant tota la jornada.\nMentre es disputaven els partits, els tècnics de la FCT prenien notes de les característiques de cada jugador, per tal de tenir controlats els millors jugadors catalans de cada generació, i posteriorment es va procedir a editar les imatges de cadascun d’ells per tal que els seus tècnics puguin utilitzar-les per seguir formant als/les joves tennistes.\nEl programa RDS no s’atura, i la setmana vinent seguirem.


L’Ajuntament de Santa Coloma impulsa un projecte sociosanitari | CSSI - Consorci Sociosanitari d'Igualada\nL’Ajuntament de Santa Coloma impulsa un projecte sociosanitari\nL’alcalde de Santa Coloma de Queralt, Antoni Canosa, i el president del Consorci Sociosanitari d’Igualada (CSSI), Jordi Aymamí, va signar, dimarts, un conveni de col·laboració per a la gestió de la Residència i Centre de Dia Nostra Senyora del Carme.\nPer mitjà d’aquest acord, el CSSI es fa càrrec de la gestió de l’activitat d’aquest equipament, que actualment ofereix un total de 45 places de residència i 10 de centre de dia. L’acord contempla també la col·laboració i l’assessorament tècnic i el suport logístic en el projecte d’ampliació i millora de la Residència Nostra Senyora del Carme, que impulsa l’Ajuntament de Santa Coloma. Amb un pressupost d’uns 3.600.000 euros, el projecte preveu la construcció d’un nou edifici que permetrà incrementar les places de residència fins a 60 i les de centre de dia, fins a 20. A més a més, el projecte proposa la creació de 10 places sociosanitàries per atendre malalts de llarga estada, una Unitat de Suport a l’Atenció Domiciliària i una Àrea de Rehabilitació.\nEl projecte es durà a terme a través d’un consorci de nova creació, format per l’Ajuntament de Santa Coloma i el CSSI. Es preveu que les obres s’iniciïn a final d’aquest any.\n← La Residència Pare Vilaseca inicia un mes ple d’activitats i tallers\nL’ajuntament impulsa 71 pisos més per a la gent gran de la ciutat →


La Caixa dels Trons: A 3 dies de l'estrena\nPublicat per Martulina Divina a 11:13\nXeXu 8 de juny de 2011 a les 11:45\nAra sí que va de debò, eh! Ànims, que ja ho tenim això!\nrits 8 de juny de 2011 a les 13:21\nànims i endavant!! això està fet! i com diuen, molta merda!!! (que a mi mai m'ha fet el pes com a frase per desitjar sort....)\nMartulina Divina 8 de juny de 2011 a les 15:13\nGràcies nois!!! Aniré fent seguiment diari!!! Xexu, m'ha fet molta gràcia el teu comentari, perquè la nostra companyia es diu "Això ja ho tenim Teatre" justament degut a que tenim una noia que sempre estava dient "va que això ja ho tenim!"...jijiji


El CP Ampurdán rep sis equips en el darrer torneig destacat de l'any - Empordà\nEl CP Ampurdán rep sis equips en el darrer torneig destacat de l'any\nL'equip del Sotovila-Hotel Adagio-Ridecrins es va adjudicar el Memorial Wolfgang Reber a les instal·lacions de Vilafant\nEMPORDA.INFO 23.10.2015 | 18:55\nL'equip del Sotovila-Hotel Adagio-Ridecrins es va adjudicar, a principis d'octubre a les instal·lacions de Vilafant, a la setena edició del Torneig Club de Polo Ampurdán "Memorial Wolfgang Reber" després de derrotar per 7 a 3'5 al Geneva Polo Club en una disputada final. Aquests dos equips es van classificar per a la final després d'un sistema de classificació de tots contra tots entre els sis equips participants en aquest torneig a sis gols d'handicap. El conjunt guanyador es va mantenir invicte durant tot el torneig.\nD'altra banda, els premis al Millor Jugador i al Màxim Golejador del torneig van ser per Diogo Gallego, i Màxim Golejador Amateur per a Carlos Piñal. El premi al millor cavall va ser per Cartera de José Puebla.\nDurant el torneig els espectadors, a Vilafant, van poder presenciar jugades molt emocionants, creades pels audaços polistes internacionals (procedents de Barcelona, ??Viladrau, Sotogrande, Sevilla, Portugal, Suïssa, Alemanya, Escòcia, Argentina) i els seus veloços cavalls, que van acudir a competir en aquest certamen. També es va poder gaudir del "Village del Polo", un espai a peu de pista amb llocs de gastronomia i comerç.\nAquest, és l'últim torneig de polo de la temporada europea, que reprèn la seva activitat a principis d'abril de nou al Club de Polo Ampurdán amb la quarta edició de l'Empordà Spring Cup. No obstant això, la d'aquest octubre no ha estat l'última competició del CP Ampurdán, ja que el 31 d'octubre i 1 de novembre acolliran el "Ladies & Gentlemen Cup", i el 7 i 8 de novembre el "XXXIV Trofeu Principiants Darío Campos".\nClassificació del VII Torneig Club de Polo Empordà:\n1. Sotovila-Hotel Adagio-Ridecrins: Tomás Medina 0, Alejandro Espasa A. 1, Carlos Piñal 1, Diogo Gallego abril\n2. Geneva PC: Mark Morrison 0, Coast Sullenger 1, Manuel Lopez 2, Jose Pobla febrer\n3. CP Empordà: Jan Schonlau / Kinga Nowakoswka 0, Eva Campos 0, Darío Camps 2, Patricio Gaynor 4\n4. Villacampos: Guillem Camps 0, Jose Luis Crespín 1, Pau Campos 2, Nicolás Ruiz Guiñazú 3\n5. Mas Bosch 1526: Caroline Morandi 0, Amadeu Ferrajoli 0, Carlos Lucena 3, Federico Espanyol 3\n6. Scharlau PT: Andreas Golling 0, Allvaro Calçada 0, Antonio Ayesa 3, Hernán Pieres 3\nCartera de José Puebla\nLequip del Sotovila-Hotel Adagio-Ridecrins\nMàxim Golejador Amateur\nTorneig Club de Polo Ampurdán Memorial Wolfgang Reber


La quantitat de petits comerços que es tancarien per la construcció del centre comercial, seria major que el nombre de llocs de treball que es crearien.\nEl PSM considera que la nova proposta de la promotora Aqua Magica, no difereix en gaire de la proposta anterior, que va ser aprovada per l'equip de govern de Catalina Cirer, quan aquest ja havia perdut les eleccions municipals.\nAmb la nova proposta, la protecció de la zona humida, segueix corrent perill. Amb això ens posicionam amb els plantejaments de la Plataforma (fets públics divendres 19), i afirmam que, la construcció d'aparcaments soterrats, acabaria dessecant la zona humida a mig termini. La importància ecològica d'aquest espai és cabdal per al desenvolupament turístic de la zona de la Platja de Palma, i el nostre partit no creu que, una zona verda construida a la vora d'un centre comercial, sigui un atractiu mediambiental perquè els veïnats i els turistes en puguin gaudir.\n"No es poden prendre decisions urbanístiques precipitades, sense tenir en compte el que passarà amb la resta de la Platja de Palma", afirma Tomeu Carrió, Secretari General dels nacionalistes a Palma.\nAl mateix temps, als nacionalistes, ens sorprenen les contradiccions dels promotors que, afirmen tenir dret a cobrar unes indemnitzacions properes als 50 milions d'euros i, al mateix temps, tenen presses per a construir el centre comercial a l'any 2011, senyal que l'únic que tenen interès es rendibilitzar el seu projecte de negoci, sense importar-los la importància del replantejament urbanístic de la Platja de Palma.\nPel que fa als plantejaments comercials, els nacionalistes calculen que, el nombre de llocs de treballs generats per aquest complexe comercial, serà molt menor al nombre de treballs destruits al comerç tradicional de Can Pastilla i La Ribera. Potenciar el comerç tradicional i enfrontar-se a l'establiment de franquícies internacionals, amb condicions laborals dificultoses, segueix essent un dels punts ideològics del nostre partit.


ESCOLA DE SERVEI: 11/01/2015 - 12/01/2015\nUNA HUMIL PERSONA\nL’octubre, temps de tardor, ens ha portat com cada any el record de l’afusellament del nostre president Lluís Companys i Jover, el dia 15. Enguany ha fet setanta-cinc anys. A mi també em porta el record tan estimat de l’afusellament del meu avi, Lluís Solà Padró, el dia 20, ara fa setanta-sis anys.\nHi ha un tret que em corprèn especialment en els últims dies de la vida del president i en la seva mort. La humilitat. Com deia santa Teresa —Lluís Companys va caure precisament el dia de la seva festa—, «la humilitat és caminar en la veritat» (Moradas VI,10,7). Hom ha fet notar, també, que el president va morir pobre, virtut molt apreciable en qualsevol servidor de la cosa pública. Va començar ric —venia d’una casa benestant del camp català— i va acabar pobre. És a dir, no es va lucrar amb el seu càrrec. Però em quedo amb la humilitat, com a virtut especialment humana i cristiana. Escrivia, en efecte, a la seva dona, Carme Ballester: «Me sento serè i tranquil. És Déu que ha posat les coses i les decisions per donar-me aquest destí i m’omple d’una serenitat extraordinària. Li dono les gràcies puix havent tots de fer el mateix camí, m’ha reservat una fi tan hermosa, per Catalunya i els meus ideals, que revaloritza la meva humil persona.»\nEm va corprendre el darrer film sobre la seva persona emès recentment per TV3, «Tretze dies d’octubre», sobretot el moment previ a l’afusellament en què participa, servint-hi, en la darrera missa, combregant devotament. Em va fer pensar en una cosa que sovint oblidem: els cristians autèntics no saben que ho són. És ben bé allò «que la mà esquerra no sàpiga què fa la dreta» (Mt 6,3).\nSé que, des dels nostres àmbits eclesials, se li han atribuït amb freqüència tota mena de coses indignes, que no vull ni concretar ara i ací. Li’n demano perdó i li agreixo el seu testimoniatge de serenitat i d’humilitat, perquè la seva mort, bella i noble, segella la nostra dignitat de catalans.\nPublicat a Catalunya Cristiana, 1884, 1 novembre 2015


140 aspirants al cos de Bombers denuncien irregularitats en les proves de selecció | betevé\n140 aspirants al cos de Bombers denuncien irregularitats en les proves de selecció\nRedacció | Dilluns, 13 d'Octubre del 2014, a les 21.07\nEl Marcel és un dels 240 opositors que dissabte van fer una part de les proves pràctiques per accedir als Bombers de Barcelona. Aquests dies recopila noms i DNIs dels qui es volen sumar a la instància conjunta per impugnar-la i de moment ja en té 140. Els motius de queixa són tres. El principal: que, segons diuen, no es van aplicar les mateixes normes a totes les aules i, per tant, es van produir greuges comparatius. MARCEL NEBOT, opositor als Bombers de Barcelona "Segons el testador que et toqués, podies aconseguir un o dos punts més, tot depenent de la valoració que aquest testador faci i que hagis tingut menys sort o més sort de l'aula que t'hagi tocat." Una altra de les denúncies és que, malgrat que es tractava d'una pràctica, també hi havia preguntes teòriques, un tipus d'examen que recorden que ja van fer al juliol. El tercer motiu de malestar és que no se'ls va explicar com es puntuaria l'exercici ni quines parts es valoraven més. Per tot plegat, demanen que s'anul·lin els resultats i que el puguin repetir. De moment, en espera que es presenti la reclamació de manera oficial, l'Ajuntament no s'ha pronunciat sobre el tema.\n140 opositors al cos de Bombers de Barcelona reclamen que s’anul·lin els resultats de la prova d’accés pràctica que es va fer dissabte, 11 d’octubre, i que es repeteixi l’exercici. Entre les irregularitats que denuncien, diuen que hi va haver greuges comparatius i que no a totes les aules es van aplicar les mateixes normes.\nDe moment, han començat a recopilar noms i DNI per presentar una instància conjunta a l’Ajuntament, un document que tenen previst lliurar al consistori el proper dimecres. Aquest dilluns al vespre ja hi havia prop de 120 aspirants, dels 240 que van fer la prova, que s’havien adherit a la iniciativa per impugnar l’examen. Malgrat que les queixes no són les mateixes, la situació és semblant a la que ja es va produir l’estiu de 2013 amb les oposicions a la Guàrdia Urbana.\nLa queixa principal és que en la prova pràctica es van produir greuges comparatius entre els aspirants i que no a totes les aules es van aplicar les mateixes normes. La prova consistia en el muntatge de diversos circuits elèctrics i diuen, per exemple, que mentre que en determinats grups es van suspendre directament els projectes en què hi havia algun cable desconnectat, en altres casos sí que se’ls va posar nota.\nUna altra de les denúncies d’aquests aspirants als Bombers de Barcelona és que, malgrat que es tractava d’una pràctica, també hi havia preguntes teòriques, un tipus d’examen que consideren que ja van fer al juliol. En aquest cas, sostenen que si ho haguessin sabut s’haurien preparat també per a aquesta part.\nEl tercer i últim motiu de queixa és que no se’ls va explicar, en començar la prova, com es puntuaria l’exercici. Això els hauria permès, diuen, centrar-se en aquelles parts amb més puntuació i deixar de banda les que podien reportar-los menys nota.\nEls aspirants al cos de bombers ja han anunciat que tenen intenció de presentar una instància de manera conjunta a l’Ajuntament aquest dimecres 15 d’octubre i que també en presentaran d’individuals on es detalli el cas concret de cadascú. De moment, en espera que es presenti la reclamació de manera oficial, el consistori no s’ha pronunciat sobre el tema.\n— Bombers de Barcelona — denúncies\nEl CGPJ rebutja suspendre el jutge Santiago Vidal per elaborar una constitució catalana


El CN Premià confirma el descens al perdre a Sallent - Ràdio Premià de Mar\nEl CN Premià confirma el descens al perdre a Sallent\nPosted By: Carles Solé 2011-04-14\nPlanetari dijous 14 d’abril\nDerrota del CN Premià a Sallent per 8 a 6, derrota que fa perdre matemàticament la categoria al conjunt premianenc. El Premià va tenir un mal inici que va arrossegar fins al final del matx. Li queden 2 partits per disputar-se, i aquest dissabte visita el Dos Hermanas, el líder.\nDesprés d’unes quantes setmanes jugant amb el descens, s’ha confirmat. A falta de 3 jornades per acabar la competició el Premià s’acomiada de la 2a divisió estatal masculina. L’any vinent, l’equip entrenat per Joan Colomer disputarà la 3a Nacional. Aquesta notícia es va confirmar aquest passat cap de setmana, després que el Premià perdés per un ajustat 8 a 6 a la piscina d’un rival directe, el Sallent. L’equip premianenc no va poder amb un equip que va aconseguir en els primers minuts un parcial de 4-1. Els de Joan Colomer es van refer, i van arribar a situar l’electrònic amb 7-6 a falta de pocs minuts, però ja no van ser a temps de capgirar el resultat.\nNova derrota per un Premià que ha patit molt aquest curs a la 2a divisió estatal masculina. 12 punts que es tradueixen en un total de 4 victòries en 18 partits disputats. L’equip de Joan Colomer, doncs, diu adéu a la categoria i l’any vinent haurà de jugar la 3a Nacional. Queden 3 jornades per disputar-se, i al Premià li queda visitar Sevilla i Tenerife, a més d’una jornada de descans entremig. Els premianencs són cuers amb 12 punts, i aquest cap de setmana visiten la piscina del líder, el Dos Hermanas, a Sevilla. Els sevillans sumen 39 punts en 18 jornades.\nEl CN Premià encara la recta final de Segona Estatal amb garanties (9-8) ; (11-13)\nBàsquet, Futbol Sala, Waterpolo\nEl CN Premià visita Granollers per ser a la final de la Copa Catalunya\nPartidàs de la Copa Federació de waterpolo a Premià de Mar\nBe the first to comment on "El CN Premià confirma el descens al perdre a Sallent"


TGD dissenya la marca i el packaging d'AT ROCA : TGDigital\n28 de març de 2014 tgd\nTGD dissenya la marca i el packaging d’AT ROCA\nTGD Comunicació ha dissenyat la marca AT ROCA i el packaging dels nous vins de la família Agustí Torelló Roca.La marca AT ROCA esta situada entre dos estels, sota el perfil de la muntantaya de Montserrat; en una clara referència a l’origen penedesenc del nou celler.\nEls primers vins escumosos del celler són: un Brut Reserva 2012 i un Rosat Reserva 2012. La imatge d’aquests escumosos ens remet als orígens més tradicionals dels caves del Penedès- El disseny del conjunt és elegant, aparentment auster. L’etiqueta, però, amaga un secret sota la mateixa marca: un entorn ple de cargolins i de línies que simbolitzen la terra i les varietats autòctones del Penedès, acullen les inicials de totes les persones que han iniciat aquest emocionant projecte. Un símbol que hi és, però que, com l’ànima, costa de veure.\nEn el projecte també hi ha el packaging de tres vins ben diferenciats. El Xarel.lo AT ROCA 2013 és un producte de laboratori. Un experiment del que se n’han fet molt poques ampolles. L’etiqueta reflecteix aquest concepte: un vi experimental, de coster, d’autor.\nEl FLORAL d’AT ROCA 2013 és tot el contrari. Es tracta d’un vi fresc, jove, expressiu. Se’ns presenta amb un packaging atractiu, de colors, gairebé aromàtic: floral. Un Penedès de colors sota la muntanya de Montserrat.\nFinalment el SILEO, un vi clàssic amb DO Montsant. La imatge pren arrels penedesenques de la mà de l’artista Francesc Guilera de Sant Sadurní, amb una etiqueta que encaixa perfectament amb el caràcter expressiu d’un vi de terrer.\nEl conjunt del packaging que TGD ha dissenyat per la família Torelló Roca ha rebut els primers elogis i reconeixements del sector.


Blasco Ibáñez, Vicent\nB BL 1 Imatge 57 Visites Bústia de suggeriments\nBlasco Ibáñez, Vicent (València 1867 — 1927) LIT Narrador de tendència naturalista, sense ser aliè a la crítica social i de costums. Autor de La Barraca (1988), Cañas y barro (1902), La catedral (1903) i La horda (1905), entre moltes altres novel·les.\nVisità Eivissa el maig de 1908. El juny del mateix any publicà un llarg article a La Nación (Buenos Aires) sobre els costums dels eivissencs, que no dubtava a jutjar com «uno de los restos más originales que quedan en Europa de la bravía existencia antigua». Aquest article va suscitar irades protestes a la premsa local per part dels que, com Isidor Macabich , consideraven exagerades o errònies moltes opinions que s’hi expressaven, com per exemple la que diu que «la pistola es algo así como una segunda lengua del ibicenco».\nAmb les dades recollides in situ —només va estar a Eivissa cinc dies—, i sobretot amb la lectura del llibre de Víctor Navarro Costumbres de las Pithiusas, publicat set anys abans, escrigué també una novel·la: Los muertos mandan (1909). El protagonista d’aquesta novel·la, un jove aristòcrata mallorquí, decideix passar una temporada en una alqueria eivissenca de la seua propietat. Allí s’enamora d’una jove pagesa i intenta festejar-la tot seguint els costums del lloc. Finalment ho aconsegueix, no sense abans superar nombroses dificultats per la seua condició d’aristòcrata i de foraster, després d’enfrontar-se amb els joves rivals del poble.\nCom en quasi totes les seues novel·les, en aquesta també apareixen la crítica anticlerical, la descripció de les condicions socials de l’entorn i el determinisme de gran part de les accions humanes. [VVM]


Popinga – El mussol d'Aqualata\nContrasta la fecunditat literària de Simenon, de què parlàvem ahir al club de lectura, amb la sequera imaginativa que m’assola a mi, que fa que no sigui capaç ni d’iniciar un esbós de relat des de fa 4 o 5 mesos. És un fet que em preocupa, perquè voldria tornar a escriure relats curts. També és una de les raons per les quals he decidit allunyar-me de tantes notícies i notícies falses com genera cada dia la situació política de Catalunya. Sense perdre de vista l’evolució del procés en el seu conjunt, ja fa uns dies que no estic tant “on fire”, com diuen els moderns, ja que estic convençut que la saturació de realitat què havia assolit neutralitzava la meva imaginació, ja prou minsa els últims temps.\nSimenon va viure una vida intensa. Buscava el reconeixement dels altres i sembla que el va obtenir. El dels lectors, per descomptat, doncs són molts els fidels seguidors que va tenir el seu inspector Maigret. Però Simenon no volia ser encasellat i no es va limitar a escriure novel·la negra. Volia ser reconegut com a autor i també va escriure novel·les serioses, entre les quals algunes de remarcables, com “L’home que mirava passar els trens”, que ahir vàrem debatre.\nKees Popinga, el protagonista, és a un home gris i intel·ligent que viu a Groningen amb la seva família. No obstant la seva bona posició, la seva vida és rutinària, avorrida i com cal. Però un dia s’adona que mentre ell sempre ha contingut els seus desitjos per ser l’individu cabal que la comunitat espera que sigui, alguns dels membres més respectats de la ciutat viuen una vida oculta, al marge de l’oficial, en què no s’estan de res.\nEl protagonista pren consciència que el fet que ha provocat aquesta descoberta afectarà negativament la seva reputació, i reacciona marxant de la ciutat en un dels trens que tant contempla. De moment, amb l’única intenció immediata de satisfer un desig llargament sufocat. Després improvisarà, ja que no disposa d’un pla preconcebut.\n“L’home que mirava passar els trens” no és una novel·la policíaca en sentit estricte. És una novel·la psicològica en la que l’autor ens explica tot el que passa pel cap del protagonista, una persona intel·ligent i perfeccionista, que, curiosament, troba a faltar la companyia i la conversa, i que busca desesperadament el reconeixement dels altres, encara que no en senti empatia ni se’n senti comprès.\nEl pròxim club serà el 17 d’abril i comentarem “De mica en mica s’omple la pica”, de Jaume Fuster.\n14 febrer 2018 14 febrer 2018 Ricard Aldea\nAnterior Entrada anterior: Estrena\nSegüent Entrada següent: Records diversos


Carta de Margalida Tous explicant la seva dimissió a les artanenques i artanencs\nEncarar-me amb aquest full en blanc és un dels exercicis més difícils en què m’he enfrontat en aquest darrer any i el darrer que faré com a batlessa d’Artà. Sé que la barreja d’emocions i de sentiments no ha d’entelar aquest que pretén ser un comiat i una reflexió sobre una legislatura que ha tingut un començament si més no singular.\nAra fa poc més d’un any, Unió d’Independents d’Artà, que havia obtingut tres regidors a les eleccions de 25 de maig de 2003 –mateix nombre que Partit Popular, Unió Mallorquina i Partit Socialista Obrer Espanyol-, va creure que no era oportú rebutjar la responsabilitat de la Batlia. Els tres regidors d’UIA, Elvira Piris, Josep Danús i jo mateixa, érem perfectament conscients que la tasca seria difícil, però no podíem deixar de pensar que teníem una responsabilitat i que l’havíem d’assumir perquè ens havíem presentat a unes eleccions per assumir responsabilitats i per treballar per al poble i ho vàrem fer, en aquell moment, amb tota la il·lusió i amb l’esperança posada en el futur.\nLa saviesa popular diu que l’aigua no es perd tota per la mateixa banda. No ho desmentesc. Assumesc totes les responsabilitats. Però també us vull dir que he estat testimoni, de primera mà, d’una situació que molts qualificarien de grotesca: una oposició que imposa la seva voluntat a un equip de govern en minoria.\nNo crec que aquest sigui el moment per fer una relació detallada de com ha anat aquest període ni vull tampoc que la carta sigui un atac a altres grups polítics que respect profundament, però no poder aprovar un pressupost que hauria estat determinant per sortir del pas de la greu situació econòmica que pateix l’Ajuntament ha estat la gota que ha fet vessar el tassó. La situació de bloqueig en què queda la Sala ens ha fet pensar que la millor solució és deixar el comandament d’aquest vaixell. No es tracta d’abandonar-lo, sinó de formar part de la tripulació –com sempre–, però donant l’oportunitat a un altre capità. Continuar treballant, amb les mateixes ganes de sempre, amb un únic objectiu: fer un poble més habitable, educador i culte, cohesionat a nivell social i solidari, per afavorir la prosperitat i l’increment del benestar i la qualitat de vida dels artanencs.\nVoldria explicar-vos que aquesta decisió meva i dels meus regidors de renunciar a la Batlia ha estat llargament meditada, fruit de moltes de reunions i de pensar en allò que és millor per al poble.\nNo em podria acomiadar sense donar-vos les gràcies més sinceres per aquest any –perquè la veritat és que també hi ha hagut moments inoblidables- i sense posar-me a la vostra disposició i disculpar-me si alguna vegada us he agreujat.\nArtà, 1 de juliol de 2004